ઉલ્લેખનીય છે કે, હજી થોડા દિવસો અગાઉ જ અમેરિકાથી સહારા ગ્રુપ માટે રાહતનાં સમાચાર આવ્યા હતા. જ્યાં તે પોતાની બે હોટલોની નિલામીમાં સફળ રહ્યું હતું. ગ્રુપને પોતાની હોટલ બચાવવા માટે જૂન સુધીનો સમય મળી ગયો હતો. જો કે સુપ્રીમ કોર્ટનાં હાલનાં આદેશ સહારા ગ્રુપ માટે આધાતજનક છે. સહારા ગ્રુપનાં સર્વેસર્વા સુબ્રતો રોય લાંબા સમયથી જેલવાસ ભોગવી રહ્યા છે. તેને માર્ચ 2014માં જેલ ભેગા કરવામાં આવ્યા હતા. તે રોકાણકારોનાં પૈસા પરત કરવામાં અસફળ રહ્યા હતા. 2015માં કોર્ટે કહ્યું હતું કે સહારા ગ્રુપે કુલ 360 અબજ રૂપિયા રોકાણકારોને પરત કરવાનાં રહેશે.